# Årsberetning for Rød avdeling 2021

# Beskrivelse av avdelingen

* Antall årsverk per 31.12.21 er 9 fordelt på 11 brukere. 5 personale med 3-årig utdannelse, 3 personale med 1-årig utdannelse. Avdelingen har en vikar og en lærling i helsefagarbeid.
* Rød avdeling har en bred og godt sammensatt personal og brukergruppe som byr på masse muligheter og noen utfordringer. Det er stort spenn i diagnoser og funksjonsnivå.
* *Overordnet målsetting:* Rød avdeling skal være et sted hvor den enkelte bruker opplever trivsel, trygghet, kreativitet, kvalitet, gjensidig respekt og tilhørighet, noe som er grunnleggende for positiv utvikling. Brukerne skal kunne være med på å påvirke sin egen hverdag, og de skal ha et så kreativt liv som mulig gjennom et variert tilrettelagt tilbud. De er med på en del av sitt eget mål og evalueringsmøte.
* *Generelle aktiviteter*: Kommunikasjon, musikk, sang og dans, sansestimulering, fysisk aktivitet, felles fredagslunsj (den er satt på vent i koronatiden), turer, gruppeaktiviteter, sosial trening som bidrar til blant annet fellesskapsfølelse. Alle aktivitetene er med tanke på at brukerne skal kunne oppleve mestring, ha betydning, meningsfulle arbeidsdager og vedlikeholde/utvikle sine ferdigheter og funksjoner. Grillkveld med brukere, foresatte og boligpersonale, slideshow for å få vise noe av det vi driver med i løpet av året, har måttet utgå i denne koronatiden - men vi kommer sterkt tilbake. Bursdagsfeiring er også en populær aktivitet hvor hver og en får feiret sin store dag m/sine venner. Vi gjennomfører aktiviteter med smittevern i høysetet, og brukerne har tilnærmet vanlig tilbud. Tur til Finnerud ble også gjennomført i år.

## Dette har vi arbeidet med i år

*Fokusområder :* Det har vært nok etannerledes og utfordrende år- korona tid, med forsterkede smitteverntiltak. Vi har stått på og har lagt til rette så godt som mulig for både brukerne og personalet. Vi har hatt fokus på trivsel, trygghet, kvalitet og et best mulig samarbeid med boliger og foresatte. Faglig utvikling har også vært viktig. Vi har funnet kreative løsninger. Vi har hatt en del digitalt samarbeid med boliger og foresatte. Vi har flyttet fokus fra den tradisjonelle måten å gjøre ting på til mer kreative og utradisjonelle måter. Alt har etter forholdene gått bra, og brukerne har vært tilpasningsdyktige.

* *Planleggingsdager:* Vi har hatt en felles planleggingsdag på huset og 3 på avdelingen. Varierte temaer som ernæring for pers.med utvikl.h, etiske retningslinjer/refleksjon, kompetanseplan, nytt brukerjournalsystem, motivasjonsarbeid, teambuilding, brannbåreøvelse, mål og tiltak, gj.gang brukerregnskap, anfallsregistrering.
* *Kurs – Internt/eksternt som* forebygging av tvang og makt, innføring i adf.analyse, legemiddelhåndt, avspenningskurs, målrettet miljøarbeid, dagsenterkonferanse.
* *Avdelingsleders vurdering*: Avdelingen har hatt nok et spesielt utfordrende og krevende år, grunnet pandemien som fortsetter å utfordre oss, men vi har også lært mye. Motivert og fleksibel personal som har stått på samarbeidet godt. Brukerne har gitt uttrykk for trivsel og fornøydhet med vårt opplegg. Foresatte har igjen uttrykt sin takknemlighet for vår innsats i krevende tid.

Antoanela Haukland - avdelingsleder